Quistes de *Globodera rostochiensis* en raíces de patacas
**Benjamin Goodwin Chitwood**, nado en 1907 e finado 19 de novembro de 1972, foi un zoólogo estadounidense especializado en nematodos.

Traxectoria
-----------

Benjamin "Ben" Chitwood recibiu a o título de licenciado no Rice Institute en 1928 e un máster e o título de doutor na Universidade George Washington en 1929 e 1931, respectivamente.

Chitwood foi un pioneiro da nematoloxía. De 1928 a 1931 foi contratado como nematólogo *junior*, baixo a supervisión do doutor N. A. Cobb, no antigo *USDA Bureau of Plant Industry* (Oficina de Industria Vexetal do Departamento de Agricultura dos Estados Unidos. En 1931 trasladouse é Sección Zoolóxica da USDA, onde permaneceu como zoólogo até 1937. Logo volveu á Oficina de Industria Vexetal, na que se lle encomendou traballar en problemas dos nematodos das plantas ornamentais en Long Island até 1947, en que foi trasladao a Beltsville. De 1950 a 1952 foi profesor asociado de parasitoloxía na Universidade Católica. Despois de ocupar varios cargos menore, foi designado como o primeiro nematólogo xefe da Xunta de Plantas do Estado de Florida en febreiro de 1955. Estableceu e desenvolveu a Sección de Nematoloxía desta institución, permanecendo alí até 1958, cando renuncou para converterse en consultor no Laboratorio de Morfoloxía Comparada e Fisioloxía do Instituto de Investigación da Fundación Kaiser. Posteriormente ocupou diversos cargos até a súa xubilación en 1964.

Unha das maiores achegas de Chitwood ao estudo dos nematodos foi o seu libro *An Introduction to Nematology* (Unha introdución á nematoloxía), escrito coa colaboración da súa esposa e publicado en 1937. Volumes adicionais seguiron en 1938, 1940 e 1941. E numeroas reedicións efectuáronse en anos posteriores. Estes libros foron as primeiras ferramentas importantes para a ensinanza dos estudantes de nematoloxía de todo o mundo.

Chitwood tamén revisou a taxonomía de *Meloidogyne incognita* e, mentres traballaba na USDA en Nova York, identificou a especie *Globodera rostochiensis* en Long Island, á que chamou *golden nematode* (nematodo duorado).

A morte do doutor Benjamin G. Chitwood, debida a un ataque cardíaco, o 19 de novembro de 1972, puxo fin a unha carreira que tivo unha profunda influencia na nematoloxía durante máis de 40 anos.

Algunhas obras
--------------

* Benjamin Goodwin Chitwood (1974): *Introduction to Nematology*. University Park Press. ISBN 978-0-8391-0697-5.
* May Belle Hutson Chitwood & Benjamin Goodwin Chitwood (2014): *An Introduction to Nematology. Primary Source Edition*. Nabu Press. ISBN 978-1-2958-4020-5.
* May Belle Hutson Chitwood & Benjamin Goodwin Chitwood (2017): *An Introduction to Nematology. Sec.1 p.3*. Andesite Press. ISBN 978-1-3761-6100-7.
* May Belle Hutson Chitwood & Benjamin Goodwin Chitwood (2017): *An Introduction to Nematology. Sec.2 p.1*. Andesite Press. ISBN 978-1-3761-6099-4.
* May Belle Hutson Chitwood & Benjamin Goodwin Chitwood (2018): *An Introduction to Nematology. Sec.2 p.2*. Sagwan Press. ISBN 978-1-3769-9141-3.

Abreviatura
-----------

A abreviatura **Chitwood** enmprégase para recoñecer a Benjamin Goodwin Chitwood como autoridade na descrición e taxonomía en zooloxía.

Notas
-----

1. 1 2 3 4  A. L. Taylor & R. P. Esser. "Benjamin Goodwin Chitwood, 1907–1972". Consultado o 21 de febreiro de 2021.
2. 1 2 3  Benjamin Goodwin Chitwood, 1907–1972 The American Phytopathological Society (APS)

Véxase tamén
------------

### Ligazón externa

* Gerald Thorne. "Benjamin Goodwin Chitwood, 1907–1972". Consultado o 21 de febreiro de 2021.

|  |  |
| --- | --- |
| Control de autoridades | 
* Wd: Q21390628
* WorldCat
* VIAF: 227609371
* CiNii: DA16465229
* ISNI: 0000000362805915
* LCCN: no2012034418
* NTA: 129919063
* OL: OL1961653A
* SUDOC: 148942407

 |